rejauldu/bengali-wikipedia huggingface dataset:
কার্তিক (জন্মঃ ১৯৬০) হচ্ছেন ভারতের সাবেক একজন তামিল চলচ্চিত্র অভিনেতা। তিনি অভিনেতা আর. মুথুরমণের ছেলে। ১৯৮১ সালের চলচ্চিত্র আলাইগাল ওইভাতিল্লাই ছিলো তার অভিনীত প্রথম চলচ্চিত্র। অভিনয়ে তাকে এখন আর তেমন সক্রিয় দেখা যায়না, তিনি আশির দশক থেকে নব্বইয়ের দশক পর্যন্ত অভিনয় করেছিলেন। ব্যক্তিগত জীবনে তিনি দুইবার বিয়ে করেছিলেন। চলচ্চিত্র কর্মজীবন কার্তিকের বাবা ছিলেন ষাটের দশকের একজন অখ্যাত অভিনেতা নাম আর. মুথুরমণ, তার অভিনয় দেখে ছোটোবেলা থেকেই কার্তিক চলচ্চিত্র জগতে প্রবেশ করার ব্যাপারে আগ্রহী ছিলেন। ১৯৮০ সালে পরিচালক পি ভারতীরাজা (তখন তামিল চলচ্চিত্র জগতে নতুন এবং কমল হাসন এবং শ্রীদেবীকে নিয়ে ১৬ ভায়াথিনিলে এবং ছিগাপ্পু রোজাক্কাল-এর  মত দর্শকপ্রিয় চলচ্চিত্র নির্মাণ করে ফেলেছেন) আর. মুথুরমণের ছেলে কার্তিককে উঠতি বয়সী প্রেম নিয়ে নির্মিত চলচ্চিত্র আলাইগাল ওইভাতিল্লাই চলচ্চিত্রে মূল নায়ক চরিত্রে নিতে চাইলে কার্তিক সাথে সাথে রাজী হয়ে যান, কার্তিক নায়িকা হিসেবে অভিনেত্রী আম্বিকার কনিষ্ঠ ভগ্নী রাধাকে পান, রাধা অভিনীত এই আলাইগাল ওইভাতিল্লাইই ছিলো জীবনের প্রথম চলচ্চিত্র, প্রথম চলচ্চিত্র কার্তিক এবং রাধার জীবনে সাফল্য এনে দিয়েছিলো, চলচ্চিত্রটি দর্শকপ্রিয়তা এবং ব্যবসাসফলতা পেয়েছিলো, ইলাইয়ারাজার সুর করা গানগুলোও ছিলো শ্রুতিমধুর। কার্তিক এরপর অনেক চলচ্চিত্রে অভিনয়ের জন্য প্রস্তাব পেতে থাকেন, যদিও আশির দশকের মৌন রাগ চলচ্চিত্র ছিলো তার কর্মজীবনের অন্যতম সেরা চলচ্চিত্র যেটা মণি রত্নম পরিচালনা করেছিলেন এবং চলচ্চিত্রটিতে রেবতী এবং মোহন ছিলেন, কার্তিকের চরিত্র ছিলো সংক্ষিপ্ত তবে চলচ্চিত্রটিতে তার ভূমিকা দর্শক ভালোভাবে নিয়েছিলো কারণ কার্তিক তখন বলা যায় অনেকটাই পরিচিত মুখ।  তথ্যসূত্র  বহিঃসংযোগ    বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:নন্দী পুরস্কার বিজয়ী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:ভারতীয় কণ্ঠাভিনেতা বিষয়শ্রেণী:নিখিল ভারত ফরওয়ার্ড ব্লকের রাজনীতিবিদ বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:চেন্নাইয়ের সঙ্গীতশিল্পী বিষয়শ্রেণী:চেন্নাইয়ের রাজনীতিবিদ বিষয়শ্রেণী:১৯৬০-এ জন্ম বিষয়শ্রেণী:চেন্নাইয়ের অভিনেতা বিষয়শ্রেণী:ভারতীয় নেপথ্য গায়ক বিষয়শ্রেণী:তেলুগু চলচ্চিত্র অভিনেতা বিষয়শ্রেণী:২১শ শতাব্দীর ভারতীয় রাজনীতিবিদ
কোস্টা রিকান অলিম্পিক কমিটি (; এছাড়াও সংক্ষেপে আইওসি কোড সিআরসি দ্বারা পরিচিত) হলো কোস্টা রিকার জাতীয় অলিম্পিক কমিটি। এই সংস্থাটির ১৯৫৩ সালে প্রতিষ্ঠিত হয়েছে; প্রতিষ্ঠার ১ বছর পর ১৯৫৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর কোস্টা রিকার সান হোসেতে অবস্থিত।  বর্তমানে কোস্টা রিকান অলিম্পিক কমিটির সভাপতির দায়িত্ব পালন করছেন হেনরি নুনেস নাহেরা, যিনি ২০২৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন রোসিবেল কেসাদা কেসাদা।  ইতিহাস ১৯৫৩ সালে কোস্টা রিকার বহু-ক্রীড়ার সর্বোচ্চ সংস্থা হিসেবে কোস্টা রিকান অলিম্পিক কমিটি প্রতিষ্ঠিত হয়েছে। আন্তোনিও এস্কারে এই সংস্থার প্রথম সভাপতির দায়িত্ব পালন করেছেন, যিনি ১৯৫৩ হতে ১৯৫৯ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই কোস্টা রিকা ১৯৩৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৮০ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে কোস্টা রিকা  তথ্যসূত্র  বহিঃসংযোগ     এএনওসিতে কোস্টা রিকান অলিম্পিক কমিটি   অলিম্পিডিয়ায় কোস্টা রিকান অলিম্পিক কমিটি   অলিম্পিক.কমে কোস্টা রিকান অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে কোস্টা রিকা বিষয়শ্রেণী:কোস্টা রিকার ক্রীড়া পরিচালনা পরিষদ বিষয়শ্রেণী:১৯৫৩-এ কোস্টা রিকায় প্রতিষ্ঠিত বিষয়শ্রেণী:১৯৫৩-এ প্রতিষ্ঠিত ক্রীড়া সংস্থা
thumb|250px|শুলা কেশত শুলা কেশত (হিব্রু ভাষায় : שולה קשת ; জন্ম ২ আগস্ট, ১৯৫৯) একজন ইসরায়েলি সামাজিক ও রাজনৈতিক কর্মী ও উদ্যোক্তা, মিজরাহি নারীবাদী, শিল্পী, কিউরেটর, লেখক, শিক্ষাবিদ ও প্রকাশক;  মিজরাহি নারীবাদ আন্দোলন " আহোতি - ফর ওমেন ইন ইসরায়েল " এর অন্যতম প্রতিষ্ঠাতা ও নির্বাহী পরিচালক।  আফ্রিকার আশ্রয় প্রার্থীদের নির্বাসনের বিরুদ্ধে দক্ষিণ তেল আবিবের অধিবাসীদের সংগ্রামে কেশত অগ্রণী ব্যক্তিত্ব, এবং ১৯৮০-এর দশক থেকে তেল আবিব কেন্দ্রীয় বাস স্টেশনের বিরুদ্ধে প্রতিবাদ আন্দোলনের নেতৃত্ব দিচ্ছেন, যা নেভ শানান পাড়ায় অবস্থিত এবং অপরাধ, দূষণ, গোলমাল, উপচে পড়া জনসমাগম ও মাদকদ্রব্যে অবদান রাখে। তিনি আহোতি আন্দোলনের সদর দপ্তর আহোতি হাউস প্রতিষ্ঠা করেন, যা একটি সম্প্রদায় ও সংস্কৃতি কেন্দ্র, তথ্য ও শিক্ষাকেন্দ্র, আর্ট গ্যালারি এবং আরও অনেক কিছু হিসাবে কাজ করে। তিনি অহোতি ফেয়ার ট্রেড স্টোর প্রতিষ্ঠার নেতৃত্ব দিয়েছিলেন, যা প্রান্তিক জনগোষ্ঠীর মহিলাদের কর্মসংস্থান ও আয় বহন করার জন্য কাজ করে। তিনি মিজরাহি সংস্কৃতির লিবি বামিজ্রাচ (মাই হার্ট ইস্ট ইন ইস্ট) উৎসব প্রতিষ্ঠা করেন এবং বিভিন্ন নিপীড়িত সম্প্রদায়ের মহিলাদের মধ্যে সংযোগ স্থাপন, এবং তাদের ক্ষমতায়ন এবং ত্রাণ - সামাজিক, রাজনৈতিক এবং আইনগত উপায়ে প্রদান করার লক্ষ্যে  অন্যান্য উদ্যোগ পরিচালনা করেন।  কেশতের শিল্পকর্ম কেন্দ্র মিজরাহি-নারীবাদী হিসেবে পরিচয় প্রদান করে, এবং একজন কিউরেটর ও প্রযোজক হিসাবে তার কাজে তিনি আরব জাতিগোষ্ঠীর মহিলাদের (ইহুদি, মুসলিম বা খ্রিস্টান) একত্রিত করেন এবং তাদের গল্প বলতে সাহায্য করেন।  কেশত ২০১৮ সালের মে মাসে পার্শ্ববর্তী নেভ শাওনান কমিটির সভাপতি নির্বাচিত হন, এবং তিনি ২০১৮ সালের নভেম্বর মাসে তেল আবিব সিটি কাউন্সিলের নির্বাচিত হন।   পটভূমি  তিনি ইরানের মাশহাদী ইহুদিদের বংশধর। তিনি দক্ষিণ তেল আবিবে বেড়েওঠেন, বিদ্যালয়ে অধ্যায়ন ও কাজ করে এবং সেখানে বসবাস করেন। তার ঠাকুমা হান্না কালাতি একজন কমিউনিটি সংগঠক ছিলেন, যিনি বয়স্ক মাশাদি মহিলাদের একটি নিরাপদ স্থান এবং সামাজিক আউটলেট প্রদানের জন্য দক্ষিণ তেল আবিবে "মাদার্স হাউস" প্রতিষ্ঠা করেছিলেন। তার মা মজল কাশী একজন নার্স ছিলেন, যিনি আশপাশের বাসিন্দাদের কল্যাণে কাজ করেছিলেন, প্রত্যেককে বিনামূল্যে টিকা দেওয়ার জন্য স্বেচ্ছাসেবক হিসেবে ঘুরে বেড়ান।   তথ্যসূত্র  বিষয়শ্রেণী:ইসরায়েলি নারীবাদী বিষয়শ্রেণী:ইসরায়েলি সক্রিয়কর্মী বিষয়শ্রেণী:মিজরাহি নারীবাদী বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:তেল আবিবের ব্যক্তি বিষয়শ্রেণী:ইসরায়েলি বেশভূষাশৈলী নকশাবিদ
পুরুষদের এফআইএইচ হকি ওয়ার্ল্ড লিগ আন্তর্জাতিক হকি ফেডারেশন কর্তৃক আয়োজিত একটি বহুজাতিক হকি প্রতিযোগিতা। প্রতি ২ বছর অন্তর এই টুর্নামেন্ট অনুষ্ঠিত হয়। এটি হকি বিশ্বকাপে ও অলিম্পিক্সে যোগ্যতা অর্জনের অন্যতম টুর্নামেন্ট।  ২০১৯ সালে হকি প্রো লিগ নামক টুর্নামেন্ট দ্বারা এটি প্রতিস্থাপিত হয়েছে।  ফরম্যাট  বছর দল রাউন্ড ১ রাউন্ড ২ সেমিফাইনাল ফাইনাল ২০১২-১৩ ৫৪ ৩ থেকে ৫টি দলের ৯টি ইভেন্ট ৬টি দলের ৪টি ইভেন্ট ৮টি দলের ২টি ইভেন্ট ৮টি দলের ১টি ইভেন্ট ২০১৪-১৫ ৫৬ ৪ থেকে ৮টি দলের ৯টি ইভেন্ট ৮টি দলের ৩টি ইভেন্ট ১০টি দলের ২টি ইভেন্ট ২০১৬-১৭ ৬৫ ৪ থেকে ৯টি দলের ৮টি ইভেন্ট  সংক্ষিপ্তসার  বছর ফাইনালের আয়োজক ফাইনাল ৩য় স্থান দল /  চ্যাম্পিয়ন স্কোর রানার-আপ ৩য় স্থান স্কোর ৪র্থ স্থান ২০১২-১৩ নতুন দিল্লি, ভারত  ৭–২   ২–১  ৫৪ / ৮ ২০১৪-১৫ রায়পুর, ভারত  ২–১   ৫–৫(৩–২ পেনাল্টি)  ৫৬ / ৮ ২০১৬-১৭ ভুবনেশ্বর, ভারত  ২–১   ২–১  ৬৫ / ৮  তথ্যসূত্র  বিষয়শ্রেণী:আন্তর্জাতিক ক্রীড়া প্রতিযোগিতা
বিহাইন্ড দ্য মাস্ক আফ্রিকার একটি প্রাক্তন স্বেচ্ছাসেবী সংগঠন। এটি আসলে আফ্রিকান বংশোদ্ভূত এলজিবিটি কর্মীদের দ্বারা গঠিত এলজিবিটি অধিকারের পক্ষে প্রচারকারী একটি অনলাইন তথ্য সংগ্রহশালা। Butler, A. H., and G. Astbury. "South Africa: LGBT issues." Youth, education, and sexualities: An international encyclopedia (2005): 810–814. বিহাইন্ড দ্যা মাস্কের মূল দপ্তর দক্ষিণ আফ্রিকার জোহানেসবার্গে অবস্থিত ছিল।  বিহাইন্ড দ্যা মাস্কের একটি অনলাইন ওয়েবসাইটেরো অস্তিত্ব ছিল।  সংগঠনটি মূলত দক্ষিণ আফ্রিকার বিভিন্ন অঞ্চলে তাদের কর্মসূচী পালন করার লক্ষ্যে দৃষ্টি নিবদ্ধ করেছিল, তবে পূর্ব ও মধ্য আফ্রিকা (কেনিয়া, উগান্ডা, তানজানিয়া, রুয়ান্ডা, বুরুন্ডি, জাম্বিয়া), দক্ষিণ আফ্রিকা (নামিবিয়া, বতসোয়ানা) এবং পশ্চিম আফ্রিকা (ঘানা এবং সিয়েরা লিওন) এর এলজিবিটি কর্মীরাও এই সংগঠনের সাথে যুক্ত ছিল। Currier, Ashley. "Behind the mask: Developing LGBTI visibility in Africa." Development, Sexual Rights and Global Governance (2010): 155–68. ডেনিশিয় সাংবাদিক বার্ট লুইরিঙ্ক এই সংগঠনের সূচনা করেছিলেন ।  সংগঠনের মূল লক্ষ্য ছিল তথ্যের মাধ্যমে আফ্রিকার বিভিন্ন এলজিবিটি সম্পর্কিত কর্মসূচী ও আন্দোলনগুলিকে সমর্থন করা। বিহাইন্ড দ্য মাস্ক সমগ্র আফ্রিকা মহাদেশের এলজিবিটি সংগঠনগুলিকে তাদের লক্ষ্য পূরন করার জন্য উৎসাহ প্রদান করত। সংগঠনের ওয়েবসাইটের মাধ্যমে বিভিন্ন স্থানে কর্মীদের অভিজ্ঞতার কথা, তাদের সফলতা এবং ব্যর্থতা সম্পর্কে তথ্য অনলাইন মাধ্যমে প্রকাশ করা হত।  বিহাইন্ড দ্য মাস্কের ওয়েবসাইটগুলি আফ্রিকানদের মধ্যে এলজিবিটি সম্প্রদায়ের সম্পর্কে সচেতনতা বৃদ্ধি করতে সহায়তা করেছিল। এই সংগঠন ছিল যৌন ও লিঙ্গ-বৈচিত্র্যপূর্ণ আফ্রিকানদের জন্য নতুন আশার আলোর মতো।  বিহাইন্ড দ্য মাস্ক ২০১২ সালে বন্ধ হয়ে যায় এবং এর ওয়েবসাইটের বিষয়বস্তু প্রায় সম্পূর্ণরূপে হারিয়ে যায়।  ওয়েবসাইটের কিছু অংশ এখনও ইন্টারনেট আর্কাইভ ওয়েব্যাক মেশিনের মাধ্যমে দেখা যায়।    তথ্যসূত্র   বিষয়শ্রেণী:অনলাইন সংরক্ষণাগার
সুন্নিবিদ্বেষ বা প্রতিসুন্নিবাদ (সুন্নি-বিরোধিতা) হল সুন্নি মুসলমানদের প্রতি পোষিত ঘৃণা, কুসংস্কার, বৈষম্য, নিপীড়ন এবং সহিংসতা। "সুন্নিবাদ এবং সুন্নিদের প্রতি ভয় বা ঘৃণা" হিসেবে বিকল্পভাবে এটিকে "সুন্নিফোবিয়া" বা সুন্নিভীতি হিসাবেও অভিহিত করা হয়। প্রায়শই সুন্নি মুসলমানদের বিরুদ্ধাচরণস্বরুপ কিংবা তাদেরকে নেতিবাচক ভাবে উপস্থাপন করার জন্য "ওয়াহাবি" শব্দটি ব্যবহার করা হয়। মুহাম্মদ ইবনে আব্দুল ওয়াহাব অষ্টাদশ শতাব্দীর আরবের একজন সুন্নি মুসলিম সংস্কারক ছিলেন।  উসমানীয় সাম্রাজ্যের ধর্মীয় ব্যক্তিরা তাকে ও তার সমর্থকদের বিধর্মী ও ধর্মত্যাগী বলে মনে করতেন। তাদের "ওয়াহাবি" শব্দটি দ্বারা চিহ্নিত করা হয়েছিল। ব্রিটিশ সাম্রাজ্য একটি কাল্পনিক "ওয়াহাবি ষড়যন্ত্র"-এর ধুয়া তুলে দ্য গ্রেট ওয়াহাবি ট্রায়ালে উপনিবেশবিরোধী সুন্নি পণ্ডিতদের এলোপাতাড়ি নিপীড়ন করত। রাশিয়ায় ওয়াহাবি হওয়া আনুষ্ঠানিকভাবে একটি অপরাধ। রাশিয়ার সঙ্গে জোটবদ্ধ মধ্য এশিয়ার একনায়কতন্ত্রে "ওয়াহাবি" শব্দটি যে কোন অননুমোদিত ধর্মীয় কার্যকলাপকে বোঝাতে ব্যবহৃত হয়। এর ফলে যে কোন সুন্নি মুসলিম একটি সম্ভাব্য লক্ষ্যে পরিণত হয়েছে, তা তিনি আধুনিকতাবাদী, রক্ষণশীল, রাজনৈতিক বা অরাজনৈতিক যাই হোন না কেন।   সাম্প্রতিক নিপীড়ন    ইরাক  ২০০৩ সালে ইরাক আক্রমণের পরে প্রতিষ্ঠিত ইরাক সরকার আমলাতন্ত্র, রাজনীতি, সেনা, পুলিশে সুন্নি মুসলিমদের নিয়মতান্ত্রিক বৈষম্যের জন্য দায়ী এবং একই সাথে সাম্প্রদায়িক ভাবে সুন্নি মুসলিম বন্দীদের গণহত্যা করার অভিযোগে অভিযুক্ত। ২০০৬ সালে ইরাকের গৃহযুদ্ধের সময় আল-আসকারি মসজিদে বোমা হামলার পর অনেক সুন্নি নিহত হয়েছিল।   বারওয়ানা গণহত্যা  বারওয়ানার সুন্নি গ্রামে আইএসআইএস-এর অত্যাচারের প্রতিশোধ হিসেবে শিয়া জঙ্গিরা এই গণহত্যা চালিয়েছে বলে অভিযোগ করা হয়েছে। এতে ৭০ জন বালক ও পুরুষকে হত্যা করা হয়েছিল।   মুসাব ইবনে উমায়ের মসজিদে গণহত্যা  ২০১৪ সালের ২২ আগস্ট ইরাকের ইমাম ওয়াইস গ্রামের সুন্নি মুসাব ইবনে উমায়ের মসজিদে এক হামলায় শিয়া জঙ্গিরা কমপক্ষে ৭৩ জনকে হত্যা করে বলে অভিযোগ করা হয়। শুক্রবারের নামাজের সময় এই হামলা হয়।Iraq conflict: Diyala Sunni mosque attack kills dozens, bbc.com. সেখানে সুন্নিদের অনেকেই নামাজে অংশ নিয়েছিলেন এবং হামলার সময় মসজিদে প্রায় ১৫০ জন নামাজী ছিলেন। পরে অভিযুক্ত জঙ্গিরা দোষী নয় বলে প্রমাণিত হয়।   হায় আল জিহাদ গণহত্যা  ২০০৬ সালের ৯ জুলাই ইরাকের রাজধানী বাগদাদের হায় আল-জিহাদ এলাকায় মাহদি বাহিনীর শিয়া মিলিশিয়াদের দ্বারা পরিচালিত প্রতিশোধপরায়ণ হামলায় আনুমানিক ৪০ জন সুন্নি বেসামরিক নাগরিক নিহত হয়েছিল।Urban, Mark, Task Force Black: The Explosive True Story of the Secret Special Forces War in Iraq , St. Martin's Griffin, 2012  , pp. 163–164.   তথ্যসূত্র   বিষয়শ্রেণী:সুন্নিবিদ্বেষ বিষয়শ্রেণী:সাম্প্রদায়িক সহিংসতা বিষয়শ্রেণী:মুসলিমদের দ্বারা নিপীড়ন বিষয়শ্রেণী:শিয়া-সুন্নি সাম্প্রদায়িক সহিংসতা বিষয়শ্রেণী:মুসলিম বিরোধী সহিংসতা বিষয়শ্রেণী:মুসলিম নিপীড়ন বিষয়শ্রেণী:ইসলাম সম্পর্কিত বিতর্ক বিষয়শ্রেণী:সুন্নিবাদ বিরোধী
শখ মানুষের চিত্ত-বিনোদনের অন্যতম উপাদান। মানুষ তার পেশা বাদে অন্য যে পেশায় কাজ করে আনন্দ লাভ করে তাই শখ ৷ thumb|শখ:  ঝিনুক সংগ্রহ  শখ এমন একটি নিয়মিত ক্রিয়াকলাপ হিসাবে বিবেচিত যা উপভোগের জন্য করা হয়। সাধারণত কারও অবসর সময়ে শখের কাজ গুলো করা হয়ে থাকে। শখের মধ্যে থিমযুক্ত আইটেমগুলি এবং বস্তু সংগ্রহ করা, সৃজনশীল এবং শৈল্পিক কর্মকাণ্ডে নিযুক্ত হওয়া, খেলাধুলা করা বা অন্যান্য বিনোদনমূলক কর্মকাণ্ড উপভোগ করা। কারো যদি কোন বিষয়ে শখ থাকে এবং সেই ক্ষেত্রে সে নিয়মিত হয় তবে এর উপর সে যথেষ্ট দক্ষতা এবং জ্ঞান অর্জনে উৎসাহী হয়।  নবীনদের আগ্রহ এবং মনের বিকাশের শখের ধারাগুলো পরিবর্তিত হয়ে থাকে  এছাড়া সমাজে দেখা দেখি শখ পরিবর্তিত হয়ে তাকে যেমন স্ট্যাম্প সংগ্রহ। বিংশ শতাব্দীতে ডাকটিকিট সংগ্রহগুলি জনপ্রিয় ছিল কারণ ডাক ব্যবস্থা যোগাযোগের মূল মাধ্যম ছিল, যখন প্রযুক্তিগত অগ্রগতির অনুসরণে আজকাল ভিডিও গেমগুলি বেশি জনপ্রিয়। উনিশ শতকের অগ্রযাত্রা উৎপাদন এবং প্রযুক্তি শখের সাথে জড়িত থাকার জন্য শ্রমিকদের আরও অবসর সময় দিয়েছিল। এ কারণে, সময়ের সাথে শখগুলিতে বিনিয়োগের মানুষের প্রচেষ্টা বেড়েছে।   বিভিন্ন ধরনের শখের তালিকা    বিভিন্ন জিনিস সংগ্রহ (যেমন বিভিন্ন দেশের মুদ্রা, ডাকটিকেট ইত্যাদি)  প্রাণী পোষা  বাগান করা  মাছ ধরা  বস্তু তৈরি  সৃজনশীল লেখালেখি (যেমনঃ কবিতা, গল্প, উপন্যাস ইত্যাদি)  চিত্রাঙ্কন  ভ্রমণ  বই পড়া  ছবি তোলা ইত্যাদি তথ্যসূত্র  বিষয়শ্রেণী:শখ বিষয়শ্রেণী:মূল বিষয়ের নিবন্ধ বিষয়শ্রেণী:চিত্তবিনোদন বিষয়শ্রেণী:ব্যক্তিগত জীবন
গহীন বালুচর ২০১৭ সালে মুক্তিপ্রাপ্ত বাংলাদেশী নাট্য চলচ্চিত্র। এটি রচনা, প্রযোজনা ও পরিচালনা করেছেন বদরুল আনাম সৌদ। এতে অভিনয়শিল্পী হিসেবে রয়েছেন সুবর্ণা মুস্তাফা, আবু হুরায়রা তানভীর, জান্নাতুন নূর মুন, নীলাঞ্জনা নীলা, রাইসুল ইসলাম আসাদ, ফজলুর রহমান বাবু, জিতু আহসান, শাহাদাৎ হোসেন সহ আরও অনেকে।   কুশীলব   সুবর্ণা মুস্তাফা - আসয়া  আবু হুরায়রা তানভীর - সুজন  জান্নাতুন নূর মুন - পারুল  নীলাঞ্জনা নীলা - জান্নাতুল শিকদার "নিশি"  রাইসুল ইসলাম আসাদ - লতিফ শিকদার  ফজলুর রহমান বাবু - ইসমাইল  জিতু আহসান - হানিফ শিকদার  শাহাদাৎ হোসেন - মিজান  আফরোজা বানু  রুনা খান - শামীমা  শর্মি মালা - কমলা  শাহনাজ সুমি - মিজানের স্ত্রী  লুৎফর রহমান জর্জ - আনিস চেয়ারম্যান (অতিথি চরিত্রে)  আব্দুল্লাহ আল মামুন  মোঃ রাসেল মাহামুদ   নাজিবা বাশার - অতিথি চরিত্রে  সঙ্গীত চলচ্চিত্রের সঙ্গীত পরিচালনা করেছেন ইমন সাহা। গীত রচনা করেছেন বদরুল আনাম সৌদ, কবির বকুল ও শাহ আলম সরকার।  গানের তালিকা   মুক্তি  চলচ্চিত্রটি ২০ শে অক্টোবর মুক্তি পাবার ঘোষণা করা হয়েছিল, তবে এটি ২৯ শে ডিসেম্বর, ২০১৭ তে ২৮টি প্রেক্ষাগৃহে মুক্তি পায়। "ঢাকা অ্যাটাক" সাফল্যের কারণেই সৌদ  মুক্তির তারিখ পিছিয়েছছিলেন, এ প্রসঙ্গে তিনি ব্যাখ্যা করেছেন, “এ মুহূর্তে দীপনের ছবিটি খুব ভালো করছে। আমি যদি তার ১৫টা হল নিয়ে নিই, বন্ধুর (দীপঙ্কর দীপন) জন্য বিষয়টি কষ্টকর হয়। তার ব্যবসার মধ্যে আমার ছবিটি ঢোকানোও বুদ্ধিমানের কাজ হবে না। আমরা দুজনই তো ছোট পর্দায় কাজ করেছি। দুজনেরই প্রথম ছবি। তাই আমার ছবিটি পিছিয়ে দিলাম।”  তথ্যসূত্র  বহিঃসংযোগ         বিষয়শ্রেণী:২০১৭-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:বদরুল আনাম সৌদ পরিচালিত চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
থাম্ব|দাপ্তরিক প্রতিকৃতি, ২০১৭ এসথার লুইস, লেডি ডেভিস, যিনি এথার ম্যাকভি নামে পরিচিত, (জন্ম ২৪ অক্টোবর ১৯৬৭) একজন ব্রিটিশ রাজনীতিবিদ এবং টেলিভিশন উপস্থাপক যিনি ২০২৩ সাল থেকে পোর্টফোলিও ছাড়াই প্রতিমন্ত্রী হিসেবে দায়িত্ব পালন করেছেন। কনজারভেটিভ পার্টির একজন সদস্য, তিনি ২০১৭ সালের সাধারণ নির্বাচন থেকে টাটনের সংসদ সদস্য (এমপি) ছিলেন, এর আগে ২০১০ থেকে ২০১৫ পর্যন্ত উইরাল ওয়েস্টের এমপি ছিলেন। তিনি এর আগে ২০১৮ সালে কর্ম ও পেনশন বিষয়ক রাজ্য সচিব এবং ২০১৯ থেকে ২০২০ সাল পর্যন্ত আবাসন ও পরিকল্পনা প্রতিমন্ত্রী হিসাবে মন্ত্রিসভায় দায়িত্ব পালন করেছিলেন।  ম্যাকভি তার টাটন নির্বাচনী এলাকার মধ্যে চেশায়ারে থাকেন।Cheshire East electoral register তিনি আগে বিবিসি প্রযোজক মাল ইয়ং এবং প্রাক্তন কনজারভেটিভ ফ্রন্টবেঞ্চার এড ভাইজির সাথে সম্পর্কে ছিলেন। লন্ডনে থাকাকালীন, তিনি রক্ষণশীল সহকর্মী ফিলিপ ডেভিসের সাথে পিমলিকোতে একটি ফ্ল্যাট ভাগ করেছিলেন। তারা জুলাই ২০১৮ এ অংশীদার বলে জানা গেছে ২০১৫ সালের সাধারণ নির্বাচনে ম্যাকভি তার আসন হারালে হাউস-শেয়ারিং ব্যবস্থা শেষ হয়। ২০১৯ সালের মে মাসে, বিবিসির পলিটিক্স লাইভ প্রোগ্রামে রিপোর্ট করা হয়েছে যে তিনি এবং ডেভিস বাগদান করেছেন। ১৯ সেপ্টেম্বর ২০২০-এ, ম্যাকভি কোভিড বিধিনিষেধ চলাকালীন সংসদের ঐতিহাসিক সেন্ট মেরি আন্ডারক্রফট চ্যাপেলে ওয়েস্টমিনস্টারে একটি ব্যক্তিগত অনুষ্ঠানে ডেভিসকে বিয়ে করেছিলেন।  বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:যুক্তরাজ্যের মন্ত্রিসভার নারী সদস্য বিষয়শ্রেণী:ইংরেজ টেলিভিশন উপস্থাপক বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ব্রিটিশ টেলিভিশন ব্যক্তিত্ব বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিটি, লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ইংরেজ নারী বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:লিভারপুলের রাজনীতিবিদ বিষয়শ্রেণী:গৃহায়ণ প্রতিমন্ত্রী (যুক্তরাজ্য) বিষয়শ্রেণী:ব্রিটিশ সম্প্রচারক-রাজনীতিবিদ
আব্দুর রউফ মিয়া বাংলাদেশের গাইবান্ধা জেলার রাজনীতিবিদ ও গাইবান্ধা-২ (সদর উপজেলা) আসনের সাবেক সংসদ সদস্য।   প্রাথমিক জীবন  আব্দুর রউফ মিয়া গাইবান্ধা জেলায় জন্মগ্রহণ করেন।   রাজনৈতিক জীবন  আব্দুর রউফ মিয়া ১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে গাইবান্ধা-২ (সদর উপজেলা) আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য
নিক ফিপস (কখনও নিকোলাস ফিপস হিসাবে প্রদর্শিত হয়, জন্ম ৮ এপ্রিল ১৯৫২ জন্মগ্রহণ করেন) একজন ব্রিটিশ ববস্লেডার যিনি ১৯৮০ থেকে ১৯৯২ পর্যন্ত প্রতিযোগিতা করেছিলেন । ১৯৮৫-৮৬ সালে তিনি ববসলেহ বিশ্বকাপের সম্মিলিত পুরুষদের ইভেন্টে তৃতীয় স্থান অর্জন করেছিলেন।  দুটি শীতকালীন অলিম্পিকে প্রতিদ্বন্দ্বিতা করে, ফিল্পস ১৯৯২ সালে আলবার্টভিলিতে দ্বি-পুরুষ এবং চার-পুরুষের ইভেন্টে উভয়ই তার ১৩ তম সেরা ফাইনাল অর্জন করেছিলেন।   তথ্যসূত্র    1980 ববসলে চার সদস্যের ফলাফল   1992 ববসলে চার সদস্যের ফলাফল   1992 ববসলে দ্বি-পুরুষের ফলাফল   ব্রিটিশ অলিম্পিক অ্যাসোসিয়েশনের প্রোফাইল    সম্মিলিত পুরুষদের ববস্লেঘ বিশ্বকাপ চ্যাম্পিয়নদের তালিকা: 1985-2007  বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম
-- This module provides a generic exponential search algorithm.  local checkType = require('libraryUtil').checkType local floor = math.floor  local function midPoint(lower, upper) 	return floor(lower + (upper - lower) / 2) end  local function search(testFunc, i, lower, upper) 	if testFunc(i) then 		if i + 1 == upper then 			return i 		end 		lower = i 		if upper then 			i = midPoint(lower, upper) 		else 			i = i * 2 		end 		return search(testFunc, i, lower, upper) 	else 		upper = i 		i = midPoint(lower, upper) 		return search(testFunc, i, lower, upper) 	end end  return function (testFunc, init) 	checkType('Exponential search', 1, testFunc, 'function') 	checkType('Exponential search', 2, init, 'number', true) 	if init and (init < 1 or init ~= floor(init) or init == math.huge) then 		error(string.format( 			"invalid init value '%s' detected in argument #2 to " .. 			"'Exponential search' (init value must be a positive integer)", 			tostring(init) 		), 2) 	end 	init = init or 2 	if not testFunc(1) then 		return nil 	end 	return search(testFunc, init, 1, nil) end
ওরাল ইতিহাস হলো মানুষের কাছ থেকে, পরিবার থেকে, গুরুত্বপূর্ণ ঘটনা অথবা দৈনন্দিন জীবনের অভিজ্ঞতা থেকে সংগৃহীত ও অধ্যয়নকৃত ঐতিহাসিক তথ্য। এর জন্য অডিওটেপ, ভিডিওটেপ বা পরিকল্পিত সাক্ষাৎকার-এর লিখিত প্রতিলিপি ব্যবহার করা হয়। এসব সাক্ষাৎকার নেওয়া হয় এমন ব্যক্তিদের কাছ থেকে, যারা অতীত ঘটনার সাথে সরাসরি যুক্ত ছিলেন বা তা প্রত্যক্ষ করেছেন এবং যাদের স্মৃতি ও দৃষ্টিভঙ্গি ভবিষ্যৎ প্রজন্মের জন্য শ্রুতিমূলক নথি হিসেবে সংরক্ষণ করা হবে। ওরাল ইতিহাস বিভিন্ন দৃষ্টিকোণ থেকে তথ্য সংগ্রহ করতে সচেষ্ট হয়, যা বেশিরভাগ ক্ষেত্রেই লিখিত উৎসে পাওয়া যায় না। ওরাল ইতিহাস শব্দটি এই পদ্ধতিতে সংগৃহীত তথ্য এবং এই তথ্যের ওপর ভিত্তি করে রচিত গ্রন্থ (প্রকাশিত বা অপ্রকাশিত)কেও বোঝায়, যা প্রায়শই সংরক্ষণাগার এবং বড় গ্রন্থাগারসমূহে রাখা হয়।oral history. (n.d.) The Columbia Electronic Encyclopedia®. (2013). Retrieved 12 March 2018 from https://encyclopedia2.thefreedictionary.com/oral+history ওরাল ইতিহাসের মাধ্যমে উপস্থাপিত জ্ঞান অনন্য, কারণ এতে সাক্ষাৎকারদাতার দৃষ্টিভঙ্গি, চিন্তাধারা, মতামত ও বোঝাপড়া সরাসরি তার নিজের ভাষায় প্রকাশিত হয়।  কখনও কখনও এই শব্দটি আরও সাধারণ অর্থে ব্যবহৃত হয়, যেখানে অতীত ঘটনার সাক্ষীরা অন্যদের কাছে যে তথ্য বলেছেন, তা অধ্যয়ন বোঝাতে ব্যবহৃত হয়। তবে পেশাদার ইতিহাসবিদরা সাধারণত এটিকে মৌখিক ঐতিহ্য বা ঐতিহ্যভিত্তিক ওরাল ইতিহাস হিসেবে বিবেচনা করেন, কারণ এখানে প্রাথমিক সাক্ষী নয় বরং শ্রুতি-নির্ভর উৎস থেকে তথ্য পাওয়া যায়। তথ্যসূত্র  বিষয়শ্রেণী:ইতিহাস সঙ্কলন বিষয়শ্রেণী:মৌখিক যোগাযোগ
তালতলা নদী বাংলাদেশের উত্তর-কেন্দ্রীয় অঞ্চলের মুন্সীগঞ্জ ও নারায়ণগঞ্জ জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ৯০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তালতলা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২৪।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:নারায়ণগঞ্জ জেলার নদী বিষয়শ্রেণী:মুন্সীগঞ্জ জেলার নদী বিষয়শ্রেণী:লৌহজং উপজেলা বিষয়শ্রেণী:টংগিবাড়ী উপজেলা বিষয়শ্রেণী:নারায়ণগঞ্জ সদর উপজেলা
মধুশ্রাবণী (মৈথিলি: मधुश्रावणी) হল একটি হিন্দু উৎসব, যা মিথিলা অঞ্চলে নববিবাহিত মৈথিল ব্রাহ্মণ নারীরা পালন করেন। এই উৎসব স্বামীদের দীর্ঘায়ু ও সুখী দাম্পত্য জীবনের কামনায় করার জন্য বিশেষভাবে প্রসিদ্ধ। বিশ্বাস করা হয় যে দেবী পার্বতী প্রথম এই ব্রত পালন করেন এবং এর ফলে প্রতিটি জন্মে শিবকে স্বামী হিসেবে লাভ করেন। পুরাণ অনুসারে, এই উৎসবটি তপস্যার একপ্রকার প্রতিরূপ। ১৫ দিনব্যাপী উৎসবটি শ্রাবণ মাসের কৃষ্ণপক্ষের পঞ্চমী থেকে শুরু হয়ে শুক্লপক্ষের তৃতীয়া পর্যন্ত উদযাপিত হয়।  উদযাপন thumb|মধুশ্রাবণীর পূজায় ব্যবহৃত একটি হাতির মূর্তি ।|leftthumb|মধুশ্রাবনী পুজোয় দেওয়া ফল। মধুশ্রাবণী উৎসবের আগের দিনই শ্বশুরবাড়ি থেকে পূজার সমস্ত সামগ্রী প্রদান করা হয়। নববধূরা শ্বশুরবাড়ি থেকে পাওয়া পোশাক ও গহনা পরিধান করেন। পূজার সময় তারা বিষহরি মাতা, নাগ-নাগিন, কেঁচো, হাতি ও মা গৌরীর পূজা করেন। তাঁরা বিভিন্ন ফল, ফুল ও মিষ্টি নিবেদন করেন এবং শিব-বিবাহের কাহিনি শোনেন। বিবাহ-কথাটি মৈনা পঞ্চমী, মঙ্গলা গৌরী, পৃথিবী জন্ম, মহাদেব কথা, গৌরী তপস্যা, শিব বিবাহ, গঙ্গা কথা, বেহুলা কথা ও বাল বসন্ত কথা—এই ১৪টি অধ্যায়ে বিভক্ত। উৎসবে গ্রামীণ নারীরা মৈথিলি লোকগান পরিবেশন করেন, ফলে আশপাশের পরিবেশ সুরের মাধুর্যে মুখরিত হয়ে ওঠে। পরিবারের সদস্যরা গৃহে প্রস্তুত সুস্বাদু মিষ্টি খাবার পরিবেশন করেন। সপ্তম, অষ্টম ও নবম দিনে প্রসাদ হিসেবে খির বিতরণ করা হয়। প্রতিদিন সন্ধ্যায় নারীরা শিবের উদ্দেশ্যে আরতি, সুহাগ গান ও কোহবর (বিবাহ অনুষ্ঠানের সময় তৈরি করা সবচেয়ে শুভ ধর্মীয় চিত্রকর্ম) পরিবেশন করেন। দিনে একবার অরবা (সিদ্ধ না করা) খাবার গ্রহণ করেন এবং সকাল-বিকেল নাগ দেবতার উদ্দেশ্যে দুধ ও লাবা (ভাজা ধান) নিবেদন করেন। উৎসবের শেষ দিনে নববধূদের কঠিন পরীক্ষা দিতে হয়, যেখানে তাঁদের হাত ও পায়ে পানপাতা রেখে তার উপর তেমি (তুলো) পোড়ানো হয়, যা একপ্রকার শুদ্ধিকরণের প্রতীক। চিত্রসংগ্রহ   তথ্যসূত্র   বিষয়শ্রেণী:হিন্দু উৎসব বিষয়শ্রেণী:মিথিলার সংস্কৃতি বিষয়শ্রেণী:সাংস্কৃতিক ঐতিহ্য
বাঁশখালী থানা বাংলাদেশের চট্টগ্রাম জেলার অন্তর্গত বাঁশখালী উপজেলার একটি থানা।   প্রতিষ্ঠাকাল  বাঁশখালী থানা গঠিত হয় ১৯৫৮ সালে।   প্রশাসনিক এলাকাসমূহ  বাঁশখালী উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম বাঁশখালী থানার আওতাধীন।  পৌরসভা:  বাঁশখালী  ইউনিয়নসমূহ:  ১নং পুকুরিয়া  ২নং সাধনপুর  ৩নং খানখানাবাদ  ৪নং বাহারছড়া  ৫নং কালীপুর  ৬নং বৈলছড়ি  ৬নং (ক) কাথরিয়া  ৭নং সরল  ৯নং গণ্ডামারা  ৯নং (ক) শীলকূপ  ১০নং চাম্বল  ১১নং পুঁইছড়ি  ১২নং ছনুয়া  ১২নং (ক) শেখেরখীল   আরও দেখুন   বাঁশখালী উপজেলা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার থানা বিষয়শ্রেণী:বাঁশখালী উপজেলা
thumb|right|200px|লুইস ফ্রাই রিচার্ডসন লুইস ফ্রাই রিচার্ডসন (ইংরেজি ভাষায়: Lewis Fry Richardson) (১১ই অক্টোবর, ১৮৮১ - ৩০শে সেপ্টেম্বর, ১৯৫৩) ছিলেন ইংরেজ গণিতবিদ, পদার্থবিজ্ঞানী, আবহাওয়াবিজ্ঞানী, মনোবিজ্ঞানী ও শান্তিবাদী। আবহাওয়ার পূর্বাভাস তৈরির জন্য আধুনিক গাণিতিক পদ্ধতির প্রয়োগে যারা প্রথমবারের মত এগিয়ে এসেছিলেন তাদের মধ্যে তিনি অন্যতম। এছাড়া যুদ্ধ সংঘটনের সময়কাল ও ঘনত্ব নিণয়ের ক্ষেত্রেও তিনি এ ধরনের পদ্ধতি প্রয়োগ করেন। এর মাধ্যমে যুদ্ধ এড়ানোর উপায় সম্বন্ধেও কিছু নতুন ধারণা বেরিয়ে আসে। ফ্র্যাক্টাল নিয়েও গুরুত্বপূর্ণ অবদান রেখেছেন।   রচনাবলী   Arms and Insecurity (১৯৪৯)  Statistics of Deadly Quarrels (১৯৫০)    তথ্যসূত্র   বিষয়শ্রেণী:১৮৮১-এ জন্ম বিষয়শ্রেণী:১৯৫৩-এ মৃত্যু বিষয়শ্রেণী:ইংরেজ গণিতবিদ বিষয়শ্রেণী:ইংরেজ পদার্থবিজ্ঞানী বিষয়শ্রেণী:ইংরেজ আবহাওয়াবিজ্ঞানী বিষয়শ্রেণী:ইংরেজ মনোবিজ্ঞানী বিষয়শ্রেণী:রয়েল সোসাইটির সভ্য বিষয়শ্রেণী:ইংরেজ মানচিত্রকার বিষয়শ্রেণী:প্রবাহী গতিবিজ্ঞানী